

|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  Διεύθυνση Περιβάλλοντος  και Ποιότητας Ζωής | | |  |
| Αρ. Μελέτης: Π17/2025 | | |  |
| Τίτλος: | «**Προμήθεια και τοποθέτηση μεταλλικών κλωβών φιλοξενίας αδέσποτων ζώων, στα πλαίσια αύξησης της δυναμικότητας του Καταφυγίου αδέσποτων ζώων του Δήμου Ξάνθης**» | |
|
| Π/Υ: | 69.990,56€ | |
| Κ.Α.: | 02.15.7135.01 | |
| CPV: | 44212200-8 - Μεταλλικές κατασκευές  44212210-1 - Μεταλλικά πλαίσια και σκελετοί | |

**3. ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο:** **Ισχύουσες διατάξεις**

Η ανάθεση της προμήθειας θα γίνει σύμφωνα με τις διατάξεις:

* Την παράγραφο 2, του άρθρου 209 «Προμήθειες – Υπηρεσίες – Μελέτες» και την παράγραφο 1 του άρθρου 271 «Ισχύς κανονιστικών ρυθμίσεων – Λοιπές μεταβατικές ρυθμίσεις» του Ν. 3463/06 (ΦΕΚ 114/8-6-2006, τεύχος Α’), Δημοτικός & Κοινοτικός Κώδικας.
* Την ερμηνευτική εγκύκλιο του [ΥΠΕΣΔΔΑ 2/2007](http://www.dimosnet.gr/?MODULE=bce/application/pages&Branch=N_N0000000002_N0000000020_N0000000575_N0000000584_N0000001311_S0000005358#_blank) «Εφαρμογή διατάξεων Ν.3463/2006».
* Τις διατάξεις του Ν. 4412/2016.

**Άρθρο 2ο:** **Συμβατικά στοιχεία**

Τα συμβατικά στοιχεία της προμήθειας είναι:

α. Το τιμολόγιο προσφοράς

β. Η συγγραφή υποχρεώσεων και ο ενδεικτικός προϋπολογισμός

γ. Τεχνική περιγραφή - προδιαγραφές

**Άρθρο 3ο:** **Προμήθεια**

### Η παρούσα συγγραφή υποχρεώσεων αφορά την «Προμήθεια και τοποθέτηση μεταλλικών κλωβών φιλοξενίας αδέσποτων ζώων, στα πλαίσια αύξησης της δυναμικότητας του Καταφυγίου αδέσποτων ζώων του Δήμου Ξάνθης»

Η συνολική προϋπολογισθείσα δαπάνη είναι **69.990,56€** συμπεριλαμβανομένου του Φ.Π.Α. 24%.

**Άρθρο 4ο: Τόπος και χρόνος εκτέλεσης της προμήθειας**

Τόπος εκτέλεσης της προμήθειας το **αδειοδοτημένο Δημοτικό Καταφύγιο Αδέσποτων Ζώων Συντροφιάς του Δήμου Ξάνθης**. Η προμήθεια και τοποθέτηση θα γίνει εντός **τεσσάρων (4) μηνών** από την υπογραφή της σχετικής σύμβασης.

**Άρθρο 5ο: Παραλαβή των ειδών**

Το πρωτόκολλο παραλαβής προμηθειών θα γίνεται από την αρμόδια επιτροπή του άρθρου 208 του Ν.4412/2016.

**Άρθρο 6ο: Τρόπος πληρωμής**

Για την παραπάνω προμήθεια η αμοιβή του εντολοδόχου καθορίζεται στο προσφερόμενο ποσό συμπεριλαμβανομένων των αντίστοιχων Φ.Π.Α., για το διάστημα ισχύος της εντολής.

Η αμοιβή του αναδόχου δεν αναθεωρείται. Σε περίπτωση αύξησης του συντελεστή ΦΠΑ, αυτή βαρύνει τον Δήμο.

**Η έκδοση τιμολογίου των προμηθειών του αναδόχου θα γίνει τμηματικά με την παραλαβή και τοποθέτηση των ειδών της προμήθειας.**

Η καταβολή θα γίνει με την προσκόμιση των νόμιμων παραστατικών που προβλέπονται από τις διατάξεις καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο για την πληρωμή του Αναδόχου, μετά την αφαίρεση των νόμιμων κρατήσεων.

**Άρθρο 7ο: Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν κατά την ημέρα της δημοπρασίας.

**Άρθρο 8ο: Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.

**Άρθρο 9ο: Ποιότητα Προσφερόμενων Ειδών**

Η ποιότητα των προσφερόμενων ειδών θα πρέπει να βρίσκεται μέσα στα όρια που θέτει η σχετική νομοθεσία, καθώς και τις προδιαγραφές που αναφέρονται στην συγκεκριμένη μελέτη.

**Άρθρο 10ο: Εκχώρηση της εργασίας σε τρίτο**

Απαγορεύεται η εκχώρηση από τον ανάδοχο σε τρίτον μέρους ή του όλου του αντικειμένου της συμβάσεως, χωρίς απόφαση του δημοτικού ή κοινοτικού συμβουλίου. Η απόφαση αυτή παρέχεται εφ’ όσον ο τρίτος στον οποίο γίνεται η εκχώρηση έχει τα προσόντα που εγγυώνται, κατά την κρίση του συμβουλίου, την καλή εκτέλεση της σύμβασης και εγκρίνεται από το Γενικό Γραμματέα της Περιφέρειας.

**Άρθρο 11ο: Υποχρεώσεις του αναδόχου**

Καθόλη τη διάρκεια εκτέλεσης της προμήθειας, ο Ανάδοχος θα πρέπει να συνεργάζεται στενά με την αναθέτουσα αρχή, υποχρεούται δε να λαμβάνει υπόψη του οποιεσδήποτε παρατηρήσεις της, σχετικά με την εκτέλεσή της.

**Άρθρο 12ο: Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο ανάδοχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

**Άρθρο 13ο: Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

**4. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ** | **ΔΑΠΑΝΗ**  **(€)** |
| 1. | ΜΕΤΑΛΛΙΚΟΙ ΚΛΩΒΟΙ | ΤΕΜ. | 31 | 1.400 | 43.400,00 |
| 2. | ΠΡΟΜΗΘΕΙΑ ΕΤΟΙΜΟΥ ΣΚΥΡΟΔΕΜΑΤΟΣ ΑΝΤΛΗΣΙΜΟ C16-20 | Κ.Μ. | 42 | 95,00 | 3.990,00 |
| 3. | ΜΕΤΑΛΛΙΚΗ ΣΧΑΡΑ ΓΑΛΑΒΑΝΙΖΕ 1000mm X 200mm | ΤΕΜ. | 155 | 50,00 | 7.750,00 |
| 4. | ΠΑΝΙ ΣΚΙΑΣΗΣ 125 gr | Τ.Μ. | 800 | 1,63 | 1.304,00 |
| **ΣΥΝΟΛΟ:** | | | | | **56.444,00** |
| **ΦΠΑ 24%:** | | | | | **13.546,56** |
| **ΓΕΝΙΚΟ ΣΥΝΟΛΟ:** | | | | | **69.990,56** |

Για την σύνταξη του ανωτέρω ενδεικτικού προϋπολογισμού, κατόπιν έγκρισης των τεχνικών προδιαγραφών σύμφωνα με την αρ. 259/2025 Απόφαση της Δημοτικής Επιτροπής Ξάνθης (ΑΔΑ: Ψ6ΩΛΩΚ8-ΞΕ4), διαμορφώθηκε μετά από έρευνα αγοράς.

Ξάνθη, 10/07/2025

|  |  |
| --- | --- |
| Ο Συντάξας  Ιωάννης Τσακμάκης  ΠΕ Περιβάλλοντος | ΕΛΕΓΧΘΗΚΕ- ΘΕΩΡΗΘΗΚΕ  Ο Προϊστάμενος Δ/νσης  Περιβάλλοντος και Ποιότητα Ζωής  Αθανάσιος Μπαμπάτσος  ΤΕ Γεωπόνων |