

|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  Διεύθυνση Περιβάλλοντος  και Ποιότητας Ζωής | | |  |
| Αρ. Μελέτης: Π17/2025 | | |  |
| Τίτλος: | **«Προμήθεια και τοποθέτηση μεταλλικών κλωβών φιλοξενίας αδέσποτων ζώων, στα πλαίσια αύξησης της δυναμικότητας του Καταφυγίου αδέσποτων ζώων του Δήμου Ξάνθης»** | | |
|
|  |  | | |
| CPV: | 44212200-8 - Μεταλλικές κατασκευές  44212210-1 - Μεταλλικά πλαίσια και σκελετοί | | |

###### **1. ΤΕΧΝΙΚΗ ΠΕΡΙΓΡΑΦΗ**

Αντικείμενο της παρούσας μελέτης είναι ηπρομήθεια και τοποθέτηση μεταλλικών κλωβών φιλοξενίας αδέσποτων ζώων, στα πλαίσια αύξησης της δυναμικότητας του υφιστάμενου Καταφυγίου αδέσποτων ζώων του Δήμου Ξάνθης και σύμφωνα με την με αριθ. πρωτ. 30194/1174/28-01-2025 απόφαση του Προϊσταμένου της Διεύθυνσης Αγροτικής Οικονομίας και Κτηνιατρικής της Π.Ε. Ξάνθης με τίτλο «Άδεια Ίδρυσης Καταφυγίου Αδέσποτων Ζώων».

Συντάχθηκε με βάση τις ανάγκες που προέβλεψε η Δ/νση Περιβάλλοντος και Ποιότητας Ζωής του Δήμου Ξάνθης, όπου υπάγεται και το Δημοτικό καταφύγιο, για την ως άνω προμήθεια και τοποθέτηση.

Γενικά εφαρμόζονται οι διατάξεις του Νόμου 4830/2021 (ΦΕΚ 169/18.09.2021 τεύχος Α’): «Νέο πλαίσιο για την ευζωία των ζώων συντροφιάς - Πρόγραμμα «AΡΓΟΣ» με τον οποίο ορίζονται οι αρμοδιότητες των Δήμων για τη φροντίδα, την περισυλλογή και τη διαχείριση των αδέσποτων ζώων συντροφιάς και της ΥΑ 1616/2023: «Περί αδειοδότησης καταφυγίων ζώων συντροφιάς σύμφωνα με τα άρθρα 28 και 29 του ν. 4830/2021» (ΦΕΚ Β΄ 135).

Η παρούσα προμήθεια θα πραγματοποιηθεί σύμφωνα με τα κάτωθι:


* Τις διατάξεις του Ν. 4412/2016(ΦΕΚ 147/Α/08-08-2016) *«Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»* και ιδιαίτερα των άρθρων 26 παρ 6, 32, 32Α παρ. 1 β.
* Τις διατάξεις του Ν.3463/2006(ΦΕΚ 114/Α/08.06.2006) *«Κύρωση του Κώδικα Δήμων και Κοινοτήτων».*
* Τις διατάξεις του Ν.3852/2010(ΦΕΚ 87/Α/07-06-2010) *«Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης», όπως ισχύει.*
* Τις διατάξεις του Π.Δ. 80/2016(ΦΕΚ 145/Α/5-8-2016) *«Ανάληψη υποχρεώσεων από τους Διατάκτες».*
* Τις διατάξεις της αριθμ*.* Κ.Υ.Α. οικ. 60967 ΕΞ 2020*(B’ 2425/18.06.2020) «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» (Α΄44),*
* Τις διατάξεις της αριθ*.* 63446/2021 Κ.Υ.Α.*(B’ 2338/02.06.2020) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων».*
* Τις διατάξεις του Κανονισμού (ΕΕ) 2016/679του ΕΚ και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (Κείμενο που παρουσιάζει ενδιαφέρον για τον ΕΟΧ) OJ L 119.
* Τις διατάξεις του Ν.4624/2019(Α’137) *«Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις».*
* Τις διατάξεις του Ν. 4830/2021 (ΦΕΚ 169/18.09.2021 τεύχος Α’): *«Νέο πλαίσιο για την ευζωία των ζώων συντροφιάς - Πρόγραμμα «AΡΓΟΣ»*, όπως ισχύει.
* Την αριθ.[εγκ.377/39343/15.06.2022 του ΥΠ.ΕΣ.Διευκρινήσεις επί διοικητικών θεμάτων σε](https://dimosnet.gr/blog/laws/%cf%85%cf%80-%ce%b5%cf%83-%ce%b5%ce%b3%ce%ba-3773934315-06-2022/) [εφαρμογή διατάξεων του N.4830/2021 «Νέο πλαίσιο για την ευζωία των ζώων συντροφιάς - Πρόγραμμα](https://dimosnet.gr/blog/laws/%cf%85%cf%80-%ce%b5%cf%83-%ce%b5%ce%b3%ce%ba-3773934315-06-2022/) [ΑΡΓΟΣ» (ΦΕΚ Α' 169)](https://dimosnet.gr/blog/laws/%cf%85%cf%80-%ce%b5%cf%83-%ce%b5%ce%b3%ce%ba-3773934315-06-2022/).
* Την Υ.Α. 1616/2023: Περί αδειοδότησης καταφυγίων ζώων συντροφιάς σύμφωνα με τα άρθρα 28 και 29 του ν. 4830/2021 (ΦΕΚ Β΄ 135).
* Του Ν. 3861/2010(Φ.Ε.Κ. 112/Α΄) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο ”Πρόγραμμα Διαύγεια” και άλλες διατάξεις».
* Των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.

###### **2. ΤΕΧΝΙΚΕΣ ΠΡΟΔΙΑΓΡΑΦΕΣ**

**Θέση – Πρόσβαση**

Το καταφύγιο βρίσκεται στο αγρόκτημα Πετροχωρίου Ξάνθης, στο οποίο έχουν ανεγερθεί κτίρια, σύμφωνα με την υπ΄ αριθ. ΝΑ 40/2011. Το εμβαδό του αγροτεμαχίου είναι 4836,00 τ.μ. και υπάρχουν κτίρια εμβαδού 636,50 τ.μ. Τα κτίρια είναι χώροι φιλοξενίας αδέσποτων ζώων συντροφιάς, ιατρείο, μαγειρείο, γραφείο προσωπικού, αποδυτήρια προσωπικού, αποθήκη, ντους σκυλιών (όπως φαίνονται και στα σχέδια της εγκεκριμένης άδειας).

Η πρόσβαση στο καταφύγιο αδέσποτων ζώων γίνεται μέσω του δευτερεύων εθνικού δικτύου Ξάνθης Καβάλας και στην περιοχή της Βιομηχανικής περιοχής μέσω αγροτικού χωματόδρομου.



**Διαμόρφωση καταφυγίου**

Το καταφύγιο αποτελείται από τις παρακάτω κτιριακές εγκαταστάσεις

Α) Το κτίριο διοίκησης


Β) Το κτίριο διαμονής φιλοξενούμενων ζώων (υφιστάμενο)

Γ) Τα νέα τμήματα φιλοξενίας ζώων (με την επέκταση που πρόκειται να γίνει η προμήθεια και τοποθέτηση).

**Νέα τμήματα φιλοξενίας αδέσποτων ζώων**


Με την με αριθ. πρωτ. 30194/1174/28-01-2025 απόφαση του Προϊσταμένου της Διεύθυνσης Αγροτικής Οικονομίας και Κτηνιατρικής της Π.Ε. Ξάνθης με τίτλο «Άδεια Ίδρυσης Καταφυγίου Αδέσποτων Ζώων» και την αντίστοιχη μελέτη έχει εγκριθεί η αύξηση της δυναμικότητας του υφισταμένου καταφυγίου. Η αρχική δυναμικότητα ήταν 40 θέσεις και με την απόφαση θα αυξηθεί κατά 155 θέσεις. Ο συνολικός αριθμός θα ανέλθει σε 195 θέσεις.

Στο παρακάτω σχέδιο απεικονίζεται η διάταξη των νέων χώρων φιλοξενίας αδέσποτων ζώων στο αγροτεμάχιο:



Σύμφωνα με το παραπάνω σχέδιο θα γίνει προμήθεια τριάντα ενός (31) κλωβών - χώρων για την φιλοξενία των ζώων.

Στο σχέδιο που ακολουθεί αναλύεται ο κάθε ένας χώρος που θα φιλοξενεί μέχρι πέντε (5) ζώα:



**Ανάλυση υλικών προμήθειας χώρων φιλοξενίας**

Σύμφωνα με τα παραπάνω σχέδια και την κείμενη νομοθεσία, για κάθε ζώο πρέπει να διατίθενται 4 τ.μ. για διαμονή και κυκλοφορία. Για την κατασκευή του κάθε κλωβού θα γίνει η προμήθεια μεταλλικών στοιχείων τα οποία θα συναρμολογηθούν στον χώρο.

Το κάθε τμήμα (κλωβός) θα έχει εμβαδό 20 τ.μ., με διαστάσεις 4μ. επί 5μ. και ύψος 1,70μ., τουλάχιστον, (σύμφωνα και με την κάτοψη) στην μία πλευρά θα υπάρχει πόρτα η οποία θα ανοίγει προς τα έξω και θα έχει σύρτη για ασφάλιση.

Το κάθε μεταλλικό πλαίσιο θα είναι κατασκευασμένο με μορφοσωλήνα γαλβανισμένη διαστάσεων 40x40 και πάχους 2 χιλ. Θα έχει τοποθετηθεί πλέγμα γαλβανισμένο με μάτι 5x5 εκατοστών, το οποίο θα έχει σταθεροποιηθεί με γαλβανισμένη λάμα 2 εκατοστών.

Κάτω από κάθε χώρο θα γίνει προμήθεια και τοποθέτηση έτοιμου σκυροδέματος (βιομηχανικού τύπου: σκυρόδεμα αντλήσιμο C16-20) ως δάπεδο, με κατάλληλη κλίση έτσι ώστε η απορροή του βρόχινου νερού αλλά και του νερού για τον καθαρισμό να οδηγείται σε κατάλληλη μεταλλική γαλβανισμένη σχάρα (διαστάσεις ανά τεμάχιο 100εκ. x 20εκ.), η οποία θα υπάρχει μπροστά.

Η επικάλυψη του κάθε χώρου θα γίνει με τοποθέτηση πανιού σκίασης 125γρ. ανά τετραγωνικό μέτρο.

Εντός των χώρων θα υπάρχει η δυνατότητα να τοποθετηθούν έτοιμα σπιτάκια φιλοξενίας αδέσποτων ζώων σε διάφορα μεγέθη έτσι ώστε να μπορούν να φιλοξενηθούν όλα τα ζώα ανάλογα το είδος ράτσα και το ύψος του.

Ξάνθη, 19/06/2025

|  |  |
| --- | --- |
| Ο Συντάξας  Ιωάννης Τσακμάκης  ΠΕ Περιβάλλοντος | ΕΛΕΓΧΘΗΚΕ- ΘΕΩΡΗΘΗΚΕ  Ο Προϊστάμενος Δ/νσης  Περιβάλλοντος και Ποιότητα Ζωής  Αθανάσιος Μπαμπάτσος  ΤΕ Γεωπόνων |

mso947